recursal/SuperWikiNEXT-32B huggingface dataset:
**அல்-அந்தலுஸ்** ( அரபி : الأنْدَلُس‎, ஸ்பெயின் : al-Ándalus; போர்த்துகீசு al-Ândalus ) அந்தலூசியா அல்லது இசுலாமிய ஸ்பெயின் என்பது தற்கால ஸ்பெயின் மற்றும் போர்ச்சுகல்  தேசங்களை அடக்கிய நிலப்பகுதியில்  இருந்த,  இடைக்கால இசுலாமிய ஆட்சி நடந்த பிரதேசமாகும்.  கி.பி 711  முதல் 1492  வரையிலான முஸ்லிம்களின் சிறப்பான  ஆட்சி இத்தீபகற்பத்தில் நிலை நின்றதை ஒட்டி இப் பிரதேசம் **இசுலாமிய ஸ்பெயின், முஸ்லிம் ஐபீரியா, இசுலாமிக் ஐபீரியா** போன்ற பெயர்களாலும் அறியப்பட்டது.

உமைய்யத் கலீபாக்களின் ஐபீரிய வெற்றிக்குப்பின் முழுவதுமாக இசுலாமிய ஆட்சி நிறுவப்பட்டது. கலீபா அல்-வலீது-1 (711-750),  கொர்தொபா அமீரகம் (750 – 929) என்ற பெயரிலும் , பின்பு 929 முதல் 1031 வரை கலீபாக்களின் ஆட்சியும்  நடபெற்றது. இசுலாமிய, கிறித்தவ சமூகங்க்களுக்கு  இடையே கலாச்சாரப்  பரிமாற்றமும், சமூக ஒத்துழைப்பும் உயர்ந்தன.  கிறித்தவ மற்றும் யூதர்களுக்கு ஜிசியா எனும் சிறப்பு வரி விதிக்கப்பட்டது. அவ்வரியானது,  அவர்களின் சமய உரிமைகளை சுதந்திரமாக அனுபவிப்பதற்கும், முழுமையான பாதுகாப்பிற்கும் வழி வகுத்தது.

கொர்தொபாவில், இசுலாமிய ஆட்சியின் கீழ் அறிவியலும் கலையும் புதிய உச்சங்களைத் தொட்டன.  திரிகோணமிதி (ஜாபிர்), வானவியல் (இப்ரஹீம் அல ஸர்காலி), மருத்துவம், விவசாயப் புரட்சி, உட்பட பல துறைகளில் புதிய கண்டுபிடிப்புகளும் அறிவியல் முன்னேற்றங்களும் அல்-ஆண்டலசிலிருந்து வெளியாயின.  ஐரோப்பா, மத்திய தரைக்கடல் நாடுகள், மற்ற இசுலாமிய ஆட்சிப் பிரதேசங்க்களுக்கு மிக்ச்சிறந்த கல்வி மையமாக அல்-ஆண்டலஸ் விளங்கிற்று.  சுமார் எண்ணூறு ஆண்டு காலங்கள் ஸ்பெயினில் இசுலாமிய ஆட்சி நிலை பெற்றது.

உமய்யாத் கலீபக்களின் வீழ்ச்சிக்குபின், அல்-ஆண்டலஸ் பல சிறு சிறு நிலப்பகுதிகளாகச் சிதறுண்டது. கிறித்தவ அரசன் அல்பொன்சொ V1 தலைமையில் அடிக்கடி தாக்குதலுக்கு உள்ளாகியது. தக்குதலுக்கு உள்ளான அல்-அண்டலசுக்கு மொரவித் மன்னர்களின் உதவியை நாட வேண்டி வந்தது. மொராவித் ஆட்சியாளர்கள் கிறிஸ்தவ தாக்குதல்களை முறியடித்து பலகீனமான அல்-அண்டலஸைத் தமது  பெர்பெரிய  ஆட்சிக்குகீழ் கொண்டுவந்தனர். அடுத்த ஒன்றரை நூற்றாண்டுகளில் அல்-அண்டாலஸ் மொராவித் ஆட்சிக்குட்பட்ட ஒரு மிகச் சிறிய பிரதேசமாக மறிற்று.

இறுதியில், ஐபீரிய தீபகற்பத்தின் வடக்கில் உள்ள கிறித்தவ ராஜ்யங்கள் முஸ்லீம் நாடுகளை தெற்கே விரட்டிவிட்டன. 1085 ல் அல்பொன்சொ V1 டோலிடோ ( Toledo ) நகரைக் கைப்பற்றியதோடு இசுலாமிய அரசின் வீழ்ச்சி தொடங்க்கிற்று.  1236 ல் கொர்தொபா வீழ்ந்த்தைத் தொடர்ந்து, இரண்டு வருடங்களுக்குள் கிரனடா இசுலாமியர்களின் கடைசி மாநிலமாகத் தனித்தது. கடைசியாக ஜனுவரி 2, 1492ல்  கிரனடாவின் அமீர் முஹம்மத் XII அரசி இசபெல்லாவிடம் சரணடைந்ததோடு எண்ணூறு ஆண்டுகால இசுலாமிய ஆட்சி ஸ்பெயினில் முடிவுக்கு வந்தது.  அல்-ஆண்டலஸ் மீண்டும் கிறிஸ்தவர்கள் வசமானது. இசுலாமிய ஆட்சி ஸ்பெயினிலிருந்து விலகினாலும் ஸ்பெயினி கலாச்சாரம், கலை,  மொழி ஆகியனவற்றில் ஏற்படுத்திய தாக்கம் ஆழமானது.

மேற்கோள்கள்
-----------

1. ↑  "Umayyad conquest of Hispania", *Wikipedia* (in ஆங்கிலம்), 2018-11-26, retrieved 2019-01-04
2. ↑

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி

 |
| மற்றவை | 
* IdRef
* İslâm Ansiklopedisi

 |
**சாலா** (*Chala, Kannur*) இந்தியாவின் கேரள மாநிலத்திலுள்ள ஒரு மக்கள் தொகை கணக்கெடுப்பு நகரமாகும். கண்ணூர் மாவட்டத்தில் இருக்கும் நகராட்சியும் மாவட்டத்தின் தலைநகரமும் ஆன கண்ணூரின் புறநகர் பகுதியாக சாலா நகரம் கருதப்படுகிறது. கண்ணூருக்கு தெற்கே 10 கிமீ (6.2 மைல்) தொலைவில் தலச்சேரி நோக்கி தேசிய நெடுஞ்சாலை 66 இல் அமைந்துள்ளது.

மக்கள் தொகையியல்
----------------

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, சாலாவில் 7,698 ஆண்கள் மற்றும் 9,390 பெண்கள் என மொத்தம் 17,088 பேர் இருந்தனர். சாலா மக்கள் தொகை கணக்கெடுப்பு நகரம் 9.29 கிமீ (5.77 மைல்) பரப்பளவைக் கொண்டுள்ளது. இங்கு 3,486 குடும்பங்கள் வசிக்கின்றன. சாலாவின் சராசரி கல்வியறிவு விகிதம் 96.7% ஆகும். இது மாநில கல்வியறிவு சராசரியான 94% என்பதை விட அதிகமாகும். சாலாவில், 11% மக்கள் 6 வயதுக்குட்பட்ட குழந்தைகளாவர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது.. .
2. ↑  Kerala, Directorate of Census Operations. *District Census Handbook, Kannur*. Thiruvananthapuram: Directorateof Census Operations,Kerala. பக். 192,193.. பார்த்த நாள்: 14 July 2020.

மேற்கோள்கள்
-----------
**கார்போ அல்காக்சிலேற்றம்** (*Carboalkoxylation*) என்பது என்பது ஆல்கீன்களை எசுத்தர்களாக மாற்றுவதற்கான ஒரு செயல்முறையாகும். இந்த வினை கார்பனைலேற்ற வினையின் ஒரு வடிவமாகும். நெருங்கிய தொடர்புடைய வினையாக ஐதரோகார்பனைலேற்ற வினையைக் குறிப்பிடலாம். இவ்வினை ஆல்ககால்களுக்குப் பதிலாக தண்ணீரைப் பயன்படுத்துகிறது.

மீத்தைல் புரோப்பியோனேட்டைத் தயாரிக்கும் எத்திலீனை கார்போமெத்தாக்சிலேற்ற வினை ஒரு வணிகப் பயன்பாட்டு வினையாகும்:

C2H4 + CO + MeOH → MeO2CC2H5

```
Pd[C6H4(CH2PBu-t)2]2. இவ்வினையில் வினையூக்கியாகச் சேயல்படுகிறது. இதே போன்ற நிலைமைகளின் கீழ் மற்ற Pd- இருபாசுபீன்கள்  பாலியெத்திலீன் கீட்டோன் உருவாவதை ஊக்குவிக்கிறது.
```

மீத்தைல் புரோப்பியோனேட்டு எசுத்தர் என்பது மெத்தில் மெத அக்ரிலேட்டுக்கு ஒரு முன்னோடியாகும். இது நெகிழிகள் மற்றும் பிசின்களில் பயன்படுத்தப்படுகிறது. 

பல்வேறு சிறு பலபடியாக்கல் வினை திட்டங்களில் கார்போ அல்காக்சிலேற்றம் இணைக்கப்பட்டுள்ளது. எடுத்துக்காட்டாக, கார்போ அல்காக்சிலேற்றம் 1,3-பியூட்டாடையீன் இருபடியாதல் வினை உடன் இணைக்கப்பட்டுள்ளது. இந்த படி, நிறைவுறாத C9-எசுத்தரை உருவாக்குகிறது.

2 CH2=CH-CH=CH2 + CO + CH3OH → CH2=CH(CH2)3CH=CHCH2CO2CH3
கார்போ அல்காக்சிலேற்றம் வினையுடன் ஐதரோ எசுத்தராக்கல் வினை தொடர்புடைய வினையாகக் கருதப்படுகிறது. ஐதரோ எசுத்தராக்கல் வினையில் கார்பாக்சிலிக் அமிலங்களின் H-O பிணைப்பில் ஆல்க்கீன்கள் மற்றும் ஆல்கைன்களை அறிமுகப்படுத்தப்படுகிறது. வினைல் அசிடேட்டு துத்தநாக அசிடேட்டு வினையூக்கியின் முன்னிலையில் அசிட்டிலீனுடன் அசிட்டிக் அமிலத்தைச் சேர்ப்பதன் மூலம் தொழில்துறையில் உற்பத்தி செய்யப்படுகிறது: Presently, zinc acetate is used as the catalyst:

CH3CO2H + C2H2 → CH3CO2CHCH2

மேற்கோள்கள்
-----------

1. ↑  Ahmad, Shahbaz; Bühl, Michael (2021-08-04). "Computational modelling of Pd-catalysed alkoxycarbonylation of alkenes and alkynes" (in en). *Physical Chemistry Chemical Physics* **23** (30): 15869–15880. doi:10.1039/D1CP02426D. பன்னாட்டுத் தர தொடர் எண்:1463-9084. பப்மெட்:34318843. Bibcode: 2021PCCP...2315869A.
2. ↑  Bienewald, Frank; Leibold, Edgar; Tužina, Pavel; Roscher, Günter (2005), "Vinyl Esters", *Ullmann's Encyclopedia of Industrial Chemistry*, Weinheim: Wiley-VCH, pp. 1–16, doi:10.1002/14356007.a27\_419.pub2
**செருவாஞ்சேரி** (Cheruvanchery) இந்தியாவின் கேரள மாநிலத்தில் கண்ணூர் மாவட்டத்தில் உள்ள ஒரு கிராமம் ஆகும். அழிக்கப்பட்ட காலங்களின் கதை: செருவாஞ்சேரி என்ற வலைப்பதிவில் முதன்முறையாக நகரத்தின் விரிவான வரலாறு எழுதப்பட்டது.

மக்கள்தொகையியல்
---------------

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, செருவாஞ்சேரியின் மக்கள் தொகை 10,341 ஆகும். இதில் 4,900 (47.4%) ஆண்களும் 5,441 (52.6%) பெண்களும் இருந்தனர். செருவாஞ்சேரி கிராமம் 15.201 சதுர கிலோமீட்டர் பரப்பளவு கொண்டது இக்கிராமத்தில் 2,179 குடும்பங்கள் வசித்தனர். சராசரி பாலின விகிதம் மாநில சராசரியான 1084 என்பதை விட 1110 என்று அதிகமாக இருந்தது.

செருவாஞ்சேரி மக்கள் தொகையில் 11% பேர் 6 வயதுக்குட்பட்ட குழந்தைகளாவர். கேரள மாநிலத்தின் சராசரி கல்வியறிவு 94% என்பதை விட 92.7% என செருவாஞ்சேரியின் சராசரி குறைவாக இருந்தது; ஆண்களின் கல்வியறிவு 96.1% ஆகவும், பெண்களின் கல்வியறிவு 89.7% ஆகவும் இருந்தது.

போக்குவரத்து
------------

தலச்சேரி நகரம் வழியாக தேசிய நெடுஞ்சாலை செல்கிறது. மங்களூர், கோவா மற்றும் மும்பையை வடக்குப் பக்கத்திலும், கொச்சி மற்றும் திருவனந்தபுரத்தை தெற்குப் பக்கத்திலும் அணுகலாம். இரிட்டியின் கிழக்கே உள்ள சாலை மைசூர் மற்றும் பெங்களூருடன் இணைக்கிறது. மங்களூர்- பாலக்காடு பாதையில் உள்ள தலச்சேரி இரயில் நிலையம் அருகில் உள்ளது. இணையத்தில் முன்பதிவு செய்தால், இந்தியாவின் அனைத்துப் பகுதிகளுக்கும் இரயில்கள் கிடைக்கின்றன. கண்ணூர், மங்களூர் மற்றும் கோழிக்கோட்டில் விமான நிலையங்கள் உள்ளன. கடை இரண்டும் பன்னாட்டு விமான நிலையங்கள் ஆனால் நேரடி விமானங்கள் மத்திய கிழக்கு நாடுகளுக்கு மட்டுமே கிடைக்கும்.

மேலும் பார்க்கவும்
------------------

* கண்ணவம்
* பினராயி
* மாவிலாய்
* திருப்பங்கோட்டூர்
* பானூர்
* பேராவூர்
* கோட்டயம்-மலபார்
* மட்டனூர்
* கண்ணூர்
* இரிட்டி
* மாங்காட்டிடம்
* பாதிரியாடு

மேற்கோள்கள்
-----------

1. ↑  "Census of India : Villages with population 5000 & above". Registrar General & Census Commissioner, India இம் மூலத்தில் இருந்து 2008-12-08 அன்று. பரணிடப்பட்டது.. .
2. ↑  Kerala, Directorate of Census Operations. *District Census Handbook, Kannur*. Thiruvananthapuram: Directorateof Census Operations,Kerala. பக். 166,167.. பார்த்த நாள்: 14 July 2020.
பைப்பா தவளைகளில் ஒரு வகை. தென் அமெரிக்காவில் வாழ்கிறது. மற்றத் தவளைகளில் காணப்படாத சில இயல்புகள் இதில் காணப்படுகின்றன. நாவில்லா அகிளாசா (Aglossa) என்னும் பிரிவுக்குட்பட்டதாகும். மற்ற நாவுள்ள தவளைகள் பானிரோகிளாஸா (Phaneroglossa) என்னும் பிரிவினைச் சேர்ந்தது.

அமைப்பு
-------

கண்கள் சிறியவை. அவை அகலமான தலையின் மேற்பக்கத்தில் அமைந்துள்ளன. விரல்களின் நுனியில் நட்சத்திரம் போன்ற வடிவுள்ள நீட்சிகள் இருக்கும். இந்த நீட்சிகளினுள்ளே எலும்பு எதுவும் இருப்பதில்லை. இவை வெறும் இணைப்புத்திசுவினால் ஆனது. சில இனங்களில் இவ்வித நீட்சிகள் தாடைகளிலிருந்தும் உண்டாகும்.

முட்டைகள்
---------

பெண் தவளைகளின் முதுகு முட்டைகளை வைத்துக் காக்கும் சினைப்பையாகப் (Brood pouch) பயன்படும். அதிலே ஆங்காங்கே இருக்கும் குழிகளிலே முட்டைகள் இடப்பெறும். ஒவ்வொரு குழியின்மேலும் ஒரு மூடிபோன்ற தோல் மடிப்பு இருக்கும். முட்டை இந்தக் குழியிலேயே வளர்ந்து, சிறு தலைப்பிரட்டையாக முதிரும். தலைப்பிரட்டை பிறகு நீருக்குள்ளே போகும்.

கருவுறுதல்
----------

கருவுறுதல் பெண் தவளைகளின் உள்ளே நடைபெறும். சாதாரணமாகத் தவளைகளில் கருவுறுதல் உடலுக்கு வெளியே நீரில் நடக்கும். பெண் பைப்பா முட்டைகளை முதுகின்மேல் கொண்டு போகும். தலைப்பிரட்டைகள் வெளிவருவதற்கு முன்னரே அவற்றின் வாலானது உள்ளுறிஞ்சப்படும். அதனால் வெளிவரும் பிராணி ஏறக்குறைய தவளை வடிவிலேயே இருக்கும்.

மேற்கோள்கள்
-----------

1. ↑  கலைக்களஞ்சியம் தொகுதி ஏழு
2. ↑
3. ↑   Piper, Ross (2007), Extraordinary Animals: An Encyclopedia of Curious and Unusual Animals, Greenwood Press.
**மைக்கேல் கே. மாே** மில்வாக்கியில் 17 நவம்பா் 1937 ல் பிறந்தாா்.  இவா் ஒரு அமொிக்க ஆய்வு இயற்பியலாளா். துகள் இயற்பியல், அணுக்கரு இயற்பியலில் புலமை பெற்றவா். 1987 ஆம் ஆண்டில்  82Se  ல்  இரண்டு நுண்தொதுமிகளில் இரட்டை பீட்டா சிதைவினை கண்டறிந்ததன் மூலம் இவா் பெயர்பெற்றார்.

கல்வியும் தொழிலும்
------------------

மோ 1959 ல் தனது இளங்கலை பட்டத்தை ஸ்டேன்போா்ட் பல்கலைகழகத்திலும் 1965 ல் தனது முனைவா் பட்டத்தை கேஸ் வெஸ்டன் ரிசா்வ் பல்கலைகழகத்திலும் பெற்றாா்.

> முகிலறையில்  மிகை ஆற்றல் உடைய அண்ட கதிர்களின்  இடைவினை குறித்து இவர் தனது முனைவா் படிப்பிற்கு பின் கால்டெக்கில்  ஓராண்டு ஆய்வு செய்தாா்.   
>  1966 ஆம் ஆண்டு இா்வினிலுள்ள கலிபோா்னியா பல்கலைகழகத்திற்கு சென்றாா். C. S. Wu  அனுப்பிய ஒரு முன்னுரை   இரட்டை பீட்டா சிதைவில் அவரது ஆா்வத்தை துாண்டியது. கால்டெக்கில் அவர் பெற்ற அனுபவத்திலிருந்து ஒரு தாெந்தரவு தரக்கூடிய 214Bi  ஆனது முகிலறை மூலம்   
>  தணிக்கலாம் என்பதை Wu என்பவா் மூலம் உணா்ந்து கொண்டாா். பிஸ்மத்தை  குறித்த இவரது ஆய்வுகளில் மிகச் சிறிய அளவு விவரங்களே கிடைக்கின்றன.   
>  டேவிட் நைகிரினின் புதிய கொள்கையான நேர வீழ்ப்பு அறை உணா்வுத்திறனை மேம்படுத்துவதற்கான  வழிமுறையை  வழங்குகிறது.  மோ இரட்டை பீட்டா சிதைவுக்காக டிபிசியை வடிவமைத்தாா். மேலும் 1987 ல் ஸ்டீவ் இலியாட் மற்றும் ஆலன் கான்  டிபிசியினை மேம்படுத்தி 82Se ல்   இரட்டை நுண்தாெதுமிகளின் சிதைவு குறித்து வலுவான ஆதாரங்களை கண்டறிந்தாா்கள். இவா்களின் குழு 48Ca, 100Mo மற்றும்  150Nd போன்ற தனிமங்களில் அரிய சிதைவுகளை கணக்கிட்டனா்.  
> 
> 
> 
> 

மோ இா்வினிலுள்ள கலிபோா்னியா பல்கலைகழகத்தில் 1966 ல் உதவி ஆய்வு பேராசிாியராகவும் 1968 ல் உதவி பேராசிாியராகவும் 1973 ல் இயற்பியல் ஆய்வாளராகவும் பணிபுாிந்து 1997 ல் ஓய்வு பெற்றாா்.

இவர் மிக அரிதான  நுண்தொதுமியற்ற  இரட்டை பீட்டா சிதைவுக்கானத் தேடலில் ஈடுபட்டார், அதற்காக இவர் 1991 ல் ஒரு முன்மொழிவை வெளியிட்டார் 2000ல் அவர் SLAC இன் செறிவான செனான் ஆய்வகத்தால்  (EXO) வழங்கப்பட்ட நுண்தொதுமியற்ற இரட்டை பீட்டா   சிதைவுக்கான தேடலில் பங்கு பெற்றார்.

2013ல்  மோ அணுக்கரு இயற்பியலுக்காக டாம் போனா் பாிசினைப் பெற்றாா்.

மேற்கோள்கள்
-----------

1. ↑  biographical information from *American Men and Women of Science*, Thomson Gale 2004
2. ↑  Elliott, S. R.; Hahn, A. A.; Moe, M. K. (1987). "Direct evidence for two-neutrino double-beta decay in 82Se". *Phys. Rev. Lett.* **59**: 2220–2223. doi:10.1103/PhysRevLett.59.2020. .
3. ↑  Malcolm Browne (4 September 1987). "Predicted Decay of Element Seen". *NY Times*. .
4. ↑  Moe, M. K. (1991). "New approach to the detection of neutrinoless double beta decay". *Phys. Rev. C* **44**: R931–R934. doi:10.1103/PhysRevC.44.R931. Bibcode: 1991PhRvC..44..931M. .
**வழுக்கு மரம் ஏறல்** என்பது ஒருவர் உயரமான வழுவழுப்பான மரத்தில் ஏறி, அதன் உச்சியில் கட்டப்பட்டிருக்கும் பரிசு முடிப்பை எடுக்கும் விளையாட்டு. நன்கு வளர்ந்த பாக்கு மரத்தின் மேல் பட்டையை உரித்து, அதில் கடுகு, ஆரியம், உளுந்து மாவு, கிரீசு போன்ற பொருட்களைக் கலந்து மரத்தின் உச்சி வரை தடவுவர். தொடர்ச்சியாக வழுவழுப்பாக வைத்திருப்பர். மரத்தில் ஏறுவதற்கு ஆண்கள் அனைவரும் போட்டி போடுவர். இதில் ஏறும்போது தண்ணீரை அடிப்பர். இதனால் ஏற்கனவே உள்ள வழுவழுப்போடு தண்ணீரும் சேர்ந்து ஏறியவர் வழுக்கிக் கீழே வருவர். அதனையும் மீறி ஏறி மரத்தின் உச்சியில் உள்ள பொருளையோ பணமுடிப்பையோ எடுக்க வேண்டும். இது ஒரு யாதவர்களின் மரபு விளையாட்டு ஆகும்.

படிமங்கள்
---------

* விளையாடுவதற்காக வழுக்கு மரத்தை தயார் செய்கிறார்கள்.விளையாடுவதற்காக வழுக்கு மரத்தை தயார் செய்கிறார்கள்.
* வழுக்கு மரம்வழுக்கு மரம்
* வழுக்கு மரமேறும் முயற்சிவழுக்கு மரமேறும் முயற்சி
* வழுக்கு மரத்தின் உச்சியில் உள்ள பரிசுப்பொருள்கள்வழுக்கு மரத்தின் உச்சியில் உள்ள பரிசுப்பொருள்கள்
* வழுக்கும் மரத்தில் ஏறுதல்வழுக்கும் மரத்தில் ஏறுதல்
* வழுக்கு மர உச்சிவழுக்கு மர உச்சி

வெளி இணைப்புகள்
---------------

* வழுக்கு மரம் - தமிழரின் விளையாட்டு
[*தொடர்பிழந்த இணைப்பு*]
**கேப்டன் மில்லர்** (*Captain Miller*) 2024 இல் பொங்கல் வெளியீடாக வந்த காவிய- அதிரடித் திரைப்படம் திரைப்படமாகும். அருண் மாதேசுவரன் இயக்கிய இப்படத்தை சத்ய ஜோதி படங்கள் தயாரித்திருந்தது. இப்படத்தில் தனுஷ் உடன் கன்னட நடிகர் சிவ ராஜ்குமார், பிரியங்கா அருள் மோகன், அதிதி பாலன், சுதீப் கிஷன், ஜான் கொக்கன் ஆகியோர் இணைந்து நடித்திருந்தனர்.

நடிகர்கள்
---------

* தனுஷ் - அனலீசன்/கேப்டன் மில்லர்

1. பிரியங்கா அருள் மோகன் - வேல்மதி

* சிவ ராஜ்குமார் - செங்கோலன்
* சுதீப் கிஷன் - இரஃபி
* அதிதி பாலன் - சகுந்தலா

உற்பத்தி
--------

  

### நடிப்பு

  

### படப்பிடிப்பு

 படத்தின் பெரும்பகுதி தென்காசியில் படமாக்கப்பட்டது.
திரைப்படத்தின் முதன்மை புகைப்படம் 21 செப்டம்பர் 2022 பூஜையுடன் வி எம் ஸ்டுடியோவில் தொடங்கப்பட்டது.

இசை
---

தனுஷ் மற்றும் ஜிவி பிரகாஷ் குமார் இணைந்து செயல்படும் ஏழாவது திரைப்படம் இதுவாகும்.  முதன் முறையாக அருண் மாதேஸ்வரன் இயக்குனருடன் இணைந்து இருக்கிறார்.

வெளியீடு
--------

### திரையரங்கு வெளியீடு

தமிழர் திருநாள் பொங்கல் விடுமுறையை நோக்கி 12 ஜனவரி 2024 அன்று திரை அரங்குகளில் வெளியிடப்பட்டது.

#### விநியோகம்

தமிழக வெளியீடு உரிமையை லைக்கா நிறுவனம் கைப்பற்றி இருக்கிறது.

எதிர்காலம்
----------

இயக்குனர் அருண் மாதேஸ்வரன் ஒரு பேட்டியில் இந்த கதையை அடிப்படையாக கொண்டு மூன்று பகுதியாக எடுக்க திட்டம் இருப்பதாக கூறி இருக்கிறார்.

குறிப்புகள்
-----------

1. ↑  "Dhanush's 'Captain Miller' starts rolling". 21 September 2022 இம் மூலத்தில் இருந்து 24 September 2022 அன்று. பரணிடப்பட்டது.. .
2. ↑  "Dhanush's Captain Miller Goes On Floors With A Muhurat Pooja". 22 September 2022 இம் மூலத்தில் இருந்து 6 October 2022 அன்று. பரணிடப்பட்டது.. .
3. ↑  "GV Prakash teases fans with an interesting update on Dhanush's 'Captain Miller'". 29 March 2023 இம் மூலத்தில் இருந்து 18 April 2023 அன்று. பரணிடப்பட்டது.. .
1919இல் பகவான் சிங் கியானி.
**பாய் பகவான் சிங் கியானி** (Bhai Bhagwan Singh Gyanee) ஓர் இந்திய தேசியவாதியும், கதர் கட்சியின் முன்னணி செயல்வீரராகவும் இருந்தார். 1914 இல் கட்சித் தலைவராக தேர்ந்தெடுக்கப்பட்ட இவர், முதலாம் உலகப் போரின்போது 1915 ஆம் ஆண்டு நடைபெற்ற காதர் சதித்திட்டத்தில் விரிவாக ஈடுபட்டார். அதன் தோல்விக்குப் பின்னர் யப்பானுக்கு தப்பி ஓடினார். இந்துஸ்தான் கதர், பின்னர் கதர் தி குஞ்ச் போன்ற தொகுப்பில் வெளியிடப்பட்ட தேசியவாத கவிதைகளுக்காகவும் இவர் அறியப்படுகிறார்.

மேற்கோள்கள்
-----------

* Bhai Bhagwan Singh Gyanee.
* Across a chasm of seventy five years, the eyes of these dead men speak to today's Indian American, rediff.com.
* Ghadar Revolution in America By Anil Baran Ganguly. 1980. Metropolitan
* Indian Revolutionaries Abroad, 1905–1922. By Arun Bose. 1971. Bharati Bhawan
* The Voyage of the Komagata Maru: The Sikh Challenge to Canada's Colour Bar. by Hugh J. M. Johnston.1989. University of British

Columbia Press.

* History of the Freedom Movement in India By Ramesh Chandra Majumdar.1971. Firma K. L. Mukhopadhyay

KOMAGATA MARU - A Challenge to Colonialism: Key Documents by Prof. Malwinderjit Singh and Dr. Gurdev Singh Sidhu

வெளி இணைப்புகள்
---------------

* Bhai Bhagwan Singh Gyanee materials in the South Asian American Digital Archive (SAADA)

விக்கிமீடியா பொதுவகத்தில்,  
 ***பகவான் சிங் கியானி***   
என்பதில் ஊடகங்கள் உள்ளன.
**சர் எர்பர்ட் கோப் சிலி** ( *Sir Herbert Hope Risley* **)** (4 ஜனவரி 1851- 30 செப்டம்பர் 1911) ஒரு பிரித்தானிய இனவியலாளரும் மற்றும் காலனித்துவ நிர்வாகியுமாவார். இந்தியக் குடிமைப் பணி அதிகாரியான இவர், வங்காள மாகாணத்தின் பழங்குடியினர் மற்றும் சாதிகள் குறித்து விரிவான ஆய்வுகளை மேற்கொண்டார். 1901 ஆம் ஆண்டு மக்கள் தொகைக் கணக்கெடுப்பில் பிரித்தானிய இந்தியாவின் முழு இந்து மக்களுக்கும் சாதி அமைப்பை முறையாகப் பயன்படுத்தியதற்காக இவர் குறிப்பிடத்தக்கவர். விஞ்ஞான இனவெறியை வெளிப்படுத்துபவராக, இந்தியர்களை ஏழு இனங்களாகப் பிரிக்க மானுடவியல் தரவுகளைப் பயன்படுத்தினார்.  

ரிசிலி 1851 இல் இங்கிலாந்தின் பக்கிங்காசையரில் பிறந்தார். இந்தியக் குடிமைப் பணியில் சேருவதற்கு முன்பு ஆக்சுபோர்டு பல்கலைக்கழகத்தில் உள்ள நியூ கல்லூரியில் பயின்றார். ஆரம்பத்தில் வங்காளத்தில் பணியமர்த்தப்பட்டார், அங்கு இவரது தொழில்முறை கடமைகள் இவரை புள்ளியியல் மற்றும் இனவியல் ஆராய்ச்சியில் ஈடுபடுத்தியது. மேலும் விரைவிலேயே மானுடவியலில் ஆர்வத்தை வளர்த்துக் கொண்டார். பின்னர் மக்கள் தொகை கணக்கெடுப்பு ஆணையராக நியமிக்கப்பட்டார். 1911 இல் தான் இறப்பதற்கு சற்று காலம் முன்பு, இலண்டனில் உள்ள இந்திய அலுவலகத்தில் நிரந்தர செயலாளராகச் சேர்ந்தார். இடைப்பட்ட ஆண்டுகளில் , விஞ்ஞான இனவெறி என்று இப்போது கருதப்படும் கருத்துகளின் அடிப்படையில் இந்திய சமூகங்களின் பல்வேறு ஆய்வுகளைத் தொகுத்தார். இவர் களப்பணி மற்றும் மானுடவியல் ஆய்வுகளின் மதிப்பை வலியுறுத்தினார். வரலாற்று ரீதியாக இந்தியவியலாளர்களின் வழிமுறையாக இருந்த பழைய நூல்கள் மற்றும் நாட்டுப்புறக் கதைகளை நம்பியிருப்பதற்கு மாறாக இது இவரது வாழ்நாளில் குறிப்பிடத்தக்க அணுகுமுறையாக இருந்தது.

வீரத்திருத்தகை விருது வழங்கி கௌரவித்த இவரது நாடு இவரை அரச கழகத்தின் மானுடவியல் நிறுவனத்தின் தலைவராகவும் பனியமர்த்தியது.

மேற்கோள்கள்
-----------

**குறிப்புகள்**

**மேற்கோள்கள்**

மேலும் படிக்க
-------------


1. ↑  Trautmann (1997).
2. ↑  Walsh (2011).
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Nymphoides|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அந்தரத்தாமரை** (*Nymphoides hydrophylla*, பொதுவாக **crested floating-heart** என அழைக்கப்படுகிறது) என்பது மென்யாந்தேசி தாவரக் குடும்பத்தைச் சேர்ந்த ஒரு நீர்வாழ் தாவரமாகும். இது வெப்பமண்டல ஆசியாவைச் சேர்ந்தது. இதன் இலைகள் இதயவுருவானவையாக நீரில் மிதந்தபடி இருக்கும். மலர்கள் சிறியவை; வெண்மை நிறமுள்ளவை; நீண்ட காம்புள்ளவை; கொத்தாக இருக்கும். இலைக்கு ஒரு அங்குலம் கீழே கிளையில் பூங்கொத்து இருக்கும். வேர் ஆழமாகப் பதியாதது. இதன் மெலிந்த தண்டுகள் உண்ணத்தக்கவை. இவை தைவானில் காய்கறியாகப் பயன்படுத்தப்படுகின்றன. காய்கறிக்காக தைவானில் பெரும்பாலும் மீனோங் மாவட்டத்தில், காஹ்சியுங்கில் உற்பத்தி செய்யப்படுகின்றன.

அந்தரத் தாமரையின் மலர்கள் பெண் ஈரில்லமுள்ளவை ஆகும். இதன் தட்டையான விதைகளானது உலர்ந்து வெடிக்கும் விதையுறைக்குள் இருக்கின்றன.

இத்தாவரங்கள் பொதுவாக அலங்காரத்திற்காக நீர்த் தடாகங்களில் வளர்ப்பதற்காக விற்கப்படுகின்றன. இவற்றின் பூர்வீக எல்லைக்கு வெளியே, பரவி, குறிப்பாக புளோரிடாவில் தொல்லை தரும் களைச் செடிகளாக மாறியுள்ளன. இவை உறைபனியால் பாதிக்கப்படுவதில்லை. மேலும் இவை தென் கரொலைனாவில் உள்ள மரியன் ஏரியில் காணப்படுவதும் பதிவாகியுள்ளது.

குறிப்புகள்
-----------

1. ↑  "Nonindigenous Aquatic Species - Nymphoides cristata". US Geological Survey. .
2. ↑  V. V. Sivarajan; Shu-Miaw Chaw; K. T. Joseph (1989). "Seed coat micromorphology of Indian species of *Nymphoides* (Menyanthaceae)". *Botanical Bulletin of Academia Sinica* **30**: 275–283. .
3. ↑  Larry McCord (May 2007). ""New Nymphoides" in Lake Marion". South Carolina Aquatic Plant Management Society. .

வெளி இணைப்புகள்
---------------

* தமிழ்க் கலைக்களஞ்சியத்தின் முதல் தொகுதியில் அந்தரத்தாமரை என்ற கட்டுரை உள்ளது.
***சரணம் கச்சாமி*** ***(**Saranam Gacchami*) என்பது 2017 ஆம் ஆண்டு வெளியான, தெலுங்கு மொழி சண்டை-காதல் திரைப்படமாகும். இது இந்தியாவில் இட ஒதுக்கீடு என்ற முக்கியமான தலைப்பைக் கையாள்கிறது. இப்படத்தில் நவீன் சஞ்சய், தனிஷ்க் திவாரி, போசானி கிருஷ்ண முரளி, ஜெயபிரகாஷ் ரெட்டி ஆகியோர் நடித்துள்ளனர். இதை இயக்கியவர் பிரேம் ராஜ். பொம்மகு கிரியேசன்சு பேனரில் முரளி பொம்மகு, இப்படத்தை தயாரித்து எழுதியுள்ளார். ஜனவரி 2017 இல், இந்திய மத்திய திரைப்பட சான்றிதழ் வாரியம் "பொது ஒழுங்கை பாதிக்கும் மற்றும் அமைதியை சீர்குலைக்கும்" என்ற அடிப்படையில் படத்திற்கான சான்றிதழை மறுத்தது.

திரைக்களம்
----------

மானவ், கதாநாயகன், இடஒதுக்கீட்டுக் கொள்கைகள், அவை செயல்படுத்தப்படுவதை பாதிக்கும் காரணிகள் மற்றும் அவற்றின் விளைவுகளைப் பற்றி ஆராய்ச்சி செய்யும் ஒரு பத்திரிகை அறிஞர். அவர்களுக்காக முன்மொழியப்பட்ட விளிம்புநிலை, ஒடுக்கப்பட்ட வகுப்பினரின் அவலநிலை விரும்பிய பலனைத் தரவில்லை என்பதை அவர் கவனிக்க நேர்கிறது. எனவே, அவரது வழிகாட்டுதலுடன் தடைகள் என்ன என்பதையும், விரும்பிய மாற்றங்களை எவ்வாறு பெறுவது என்பதையும் அடித்தளமாகக் கொண்டு திரைப்படத்தின் மற்ற பகுதிகளை உருவாக்குகிறார்.

நடிகர்கள்
---------

* மானவ்வாக நவீன் சஞ்சய்
* தனிஷ்க் திவாரி
* ஜெய பிரகாஷ் ரெட்டி
* பருச்சுரி வெங்கடேஸ்வர ராவ்
* போசானி கிருஷ்ண முரளி
* சுதா
* முரளி பொம்மக்கு
* ஆர்.கிருஷ்ணய்யர் (எம்எல்ஏ)
* தேசபதி ஸ்ரீனிவாஸ்
* ஒய். காசி விஸ்வநாத்
* சத்திய கிருஷ்ணன்

ஒலிப்பதிவு
----------

இரவி கல்யாண் இசையமைத்த இப்படத்திற்கு, பொம்மாகு மியூசிக் கம்பெனியால் வெளியிடப்பட்டது.

| எஸ். எண் | தலைப்பு | பாடகர்(கள்) |
| --- | --- | --- |
| 1 | "தகத் தகன்" | கைலாஷ் கெர் |
| 2 | "நகுமோமு நமஹ" | TBA |
| 3 | "ருமல் ரூமல்" | ரேவந்த், திவ்யா திவாகர் |
| 4 | "வேல ஏலா" | தனுஞ்சய், சுனிதா |

மேற்கோள்கள்
-----------

1. ↑  "CBFC denies certification to Telugu film on caste-based quota, says it may 'disrupt peace'". *Hindustan Times*. 26 January 2017.. பார்த்த நாள்: 29 May 2017.

* 
*
**முருகதாசா** என்று அழைக்கப்பட்ட **ஏ. முத்துசுவாமி ஐயர்** 1930-40களில் புகழ்பெற்ற ஒரு பழம்பெரும் தமிழ்த் திரைப்பட இயக்குநரும், திரைக்கதை எழுத்தாளரும், பத்திரிகை ஆசிரியரும் ஆவார். சுந்தரமூர்த்தி நாயனார் (1937), பட்டினத்தார் (1936), நந்தனார் (1942) போன்ற பல தமிழ்த் திரைப்படங்களை இயக்கியுள்ளார்.

தொடக்கத்தில் இவர் *சித்ரவாணி* என்ற பத்திரிகையின் ஆசிரியராகப் பணியாற்றினார். இப்பத்திரிகையின் உதவி ஆசிரியராக பி. எஸ். இராமையா இருந்தார். *சௌண்ட் அண்ட் ஷடோ* (Sound and Shadow) என்ற பத்திரிகையையும் நடத்தி வந்தார். பின்னர் திரைப்படத் துறைக்கு வந்தார். ஏ. கே. சேகர், கே. ராம்நாத் போன்ற இயக்குநர்கள் இவருக்குக் கீழ் பணியாற்றினார்கள். 1956 இல் வெளிவந்த *தெனாலி ராமகிருஷ்ணா* என்ற தெலுங்குத் திரைப்படத்துக்கு திரைக்கதை எழுதினார். 1963 இல் இவருக்கு கலைமாமணி விருது வழங்கப்பட்டது.

இயக்கிய திரைப்படங்கள்
---------------------

* பக்த ராம்தாஸ் (1935)
* மார்க்கண்டேயா (1935)
* பட்டினத்தார் (1936)
* சுந்தரமூர்த்தி நாயனார் (1937)
* கிராதா அர்ஜுனா (ஊர்வசி சாகசம்) (1940)
* வேணுகானம் (1941)
* பாதுகா பட்டாபிஷேகம் (1941)
* நந்தனார் (1942)
* ஜெமினியின் 'ஞானசௌந்தரி' (1948)

மேற்கோள்கள்
-----------

1. 1 2 3  தமிழ் பட டைரக்டர்கள், ம. க. த. ஹனுமான் 1939 ஆண்டு மலர், பக் 134
2. ↑  "Remembering Ramnoth". *தி இந்து*. 3 நவம்பர் 2006 இம் மூலத்தில் இருந்து 28 ஏப்ரல் 2016 அன்று. பரணிடப்பட்டது... பார்த்த நாள்: 17 அக்டோபர் 2015.
இவரது நினைவாக மணிநகரத்தில் நிறுவப்பட்ட கே. கே. சாஸ்திரி கல்வி வளாகம்

  

**கேசவராம் காசிராம் சாஸ்திரி** (*Keshavram Kashiram Bambhaniya*), 1964ல் நிறுவப்பட்ட விசுவ இந்து பரிசத் நிறுவனத் தலைவர்களில் ஒருவரும், குஜராத் மாநில விஷ்வ இந்து பரிசத்தின் தலைவரும் ஆவார்.

வாழ்க்கை
--------

கே. கே. சாஸ்திரி 1925 முதல் ஜுனாகத் மாவட்டத்தின் பள்ளியில் சமசுகிருத ஆசிரியராக பணியில் சேர்ந்தார். பின்னர் 1936ல் *பிரஜா பந்த்* எனும் குஜராத் வார இதழின் உதவி ஆசிரியராக அமர்ந்தார். 1958ல் எல் டி. கற்றல் மற்றும் ஆராய்ச்சி நிறுவனத்தில் சேர்ந்தார்.
பல்லவி தேவி மகளிர் கல்லூரியில் சமசுகிருதப் பேராசிரியராக பணியில் சேர்ந்தார். 1961 குஜராத் ஆய்வு நிறுவனத்தில் கௌரவ ஆலோசகராகவும் பணியாற்றினார். இவர் பாரதிய சன்ஸ்கார் தாம் நிறுவனத்தின் குலபதி என அழைக்கப்பட்டார்.இவர் இந்தியப் பிரதமர் நரேந்திர மோடியின் வழிகாட்டியாக இருந்தவர்.

சாதனைகள்
--------

கே. கே. சாஸ்திரி 19க்கும் மேற்பட்ட ஆய்வு மாணவர்களுக்கும் மற்றும் 1500க்கும் மேற்பட்ட குஜராத்தி இலக்கிய மாணவர்களுக்கு வழிகாட்டியாக இருந்துள்ளார். இவரை குஜராத்தி இலக்கணத்தின் நடமாடும் அகராதி என்றும் வேத இலக்கிய அறிஞர் என்றும் புகழப்பட்டார். இவர் 240 நூல்களை எழுதியுள்ளார்.

முக்கியப் படைப்புகள்
--------------------

இவர் குஜராத்தி, இந்தி மற்றும் சமசுகிருத மொழிகளில் இயற்றிய முக்கிய நூல்கள்:

* பிருகத் குஜராத்தி அகராதி (பகுதி I&II)
* மூலிகை மருத்துவ அகராதி (Vanaushadhi Kosh)
* ஜெய்சம்ஹிதா (Jaisamhita (8800 episode book on Mahabharat)
* பாரத்சம்ஹிதா
* சிறீமத்பாகவத புராணம் (சமசுகிருதம்).
* குஜராத்தி சொல்லாராய்ச்சி
* வாக் வைபவம்
* கவி ரசீத் (பாகம் 1 & 2)
* அக்சர் அனக சப்தம் (குஜராத்தி விளக்க உரை)
* நரசிங் மேத்தா - ஒரு அத்தியாயனம் Apbhransh vyakaran

மேற்கோள்கள்
-----------

1. ↑  "28 जुलाई / जन्म-दिवस; विश्व हिन्दू परिषद और केशवराम शास्त्री" இம் மூலத்தில் இருந்து 2014-08-21 அன்று. பரணிடப்பட்டது.. .
2. ↑  "Obituary: Renowned scholar and senior VHP leader K. K. Shastri is no more". *Organiser*. 24 Sep 2006 இம் மூலத்தில் இருந்து 5 January 2014 அன்று. பரணிடப்பட்டது.. .
3. ↑  "Keshavram Kashiram Shastri: Life devoted to religion". Panchajanya. 19 Sep 2004 இம் மூலத்தில் இருந்து 24 October 2012 அன்று. பரணிடப்பட்டது.. .
4. ↑  "Modi's mentors: KK Shastri, the scholar who helped save the Gujarati language - Firstpost". 13 March 2014. .
**அகர்** (*Ahar*) என்பது ஒரு வரலாற்று முக்கியத்துவம் வாய்ந்த ஒரு நகரமாகும். இது இந்தியாவின் தற்போதைய ராஜஸ்தானின் உதய்பூரில் உள்ள அகர் ஆற்றின் வடக்குக் கரையில் அமைந்துள்ளது.

வரலாறு
------

1950களின் பிற்பகுதியிலும் 1960களின் முற்பகுதியிலும் நடந்த தொல்லியல் அகழ்வாராய்ச்சியில் இப்பகுதி செப்புக் கால அகர்-பனாஸ் கலாச்சாரத்தின் தளம் என்பதை வெளிப்படுத்தியது.  இங்கு இரண்டு தனித்துவமான கலாச்சாரங்கள் அடையாளம் காணப்பட்டுள்ளன - முதல் அகர் காலம் (கிமு 2580 முதல் கிமு 1500 வரை) , இரண்டாம் அகர் காலம் (கிமு 1000 முதல்). 

நவீனத்திற்கு முந்தைய சகாப்தத்தில், ஏறக்குறைய பொ.ச. 948இல் மேவாரின் உதய்பூர் இராச்சியத்தில் குகில ஆட்சியாளர்களின் தலைநகரான அகர் அரசியல் முக்கியத்துவம் வாய்ந்த நகரமாக இருந்தது. மேலும் நக்டாவிற்கு மாற்றப்படும் வரை 1116 வரை அது தலைநகராக இருந்தது.   வரலாற்றில் அகதபுரம் என்றும் அத்புரம் என்றும் இதனை அழைத்துள்ளனர்.

சான்றுகள்
---------

1. 1 2  Hooja, Rima (July 2000). "The Ahar culture: A Brief Introduction". *Serindian: Indian Archaeology and Heritage Online* (1). .
2. ↑  Bhattacharya, A.N. (2000). *Human Geography of Mewar*. Himanshu Publications. பன்னாட்டுத் தரப்புத்தக எண்:9788186231906. .
3. 1 2  Jain, Kailash Chand. *Ancient Cities and Towns of Rajasthan, A Study of Culture and Civilization*. Motilal Banarsidass.
**ரசியா பேகம்** கி.பி. 1236–1240 வரை டெல்லியை ஆண்ட ஒரு பெண் சுல்தான். (சுல்தான் என்பது ஆண்பால், சுல்தானா என்பதுதான் பெண்பால். நான் ஒரு ஆணுக்கு வீரத்திலும் விவேக்கதிலும் எந்த விதத்திலும் குறைந்தவள் இல்லை – என்னை சுல்தான் என்றே அழையுங்கள் என்று எல்லோருக்கும் ஆணையிட்டு இருந்தாள் ரசியா பேகம்.) இவர் இந்தியாவின் முதல் அரசி என்று அழைக்கப்படுகிறார். தில்லியை ஆண்ட மூன்றாவது சுல்தான் சம்சுத்தீன் இல்த்துத்மிசு இவரது தந்தையாவார். அவர் தில்லியை கி.பி. 1211 முதல் 1236 வரை ஆட்சி செய்தார். அவருக்கு பல மகள்களும் மகன்களும் இருந்தனர். ஆனால் இவர் ரசியா பேகத்தையே மிக அதிகமாக நேசித்தார். ஒரு பெண் கற்றுக் கொள்ள வேண்டிய அனைத்து விஷயங்களையும் அவளுக்குக் கற்றுக் கொடுத்தார். இவர் ஒரு இளவரசியாகவே வளர்க்கப்பட்டார். கூடவே அரசியல் விவகாரங்களையும் நன்கு பழகிக் கொண்டார்.

குதிரை சவாரியிலும், வாள் வித்தையிலும் தனது சகோதரர்களையும் விட மிகச் சிறந்து விளங்கினார். அச்சமயத்தில் இவரது தந்தை ராஜபுத்திரர்களுக்கெதிராக படையெடுத்துச் சென்றார். தான் திரும்பி வர கால தாமதம் ஆகலாம் என கருதிய அவர் தனக்கு பதிலாக தனது மகள் ரசியா பேகத்தை ஆட்சி அதிகாரத்தில் நியமித்தார். சுல்தான் இல்த்துத்மிசு திரும்பி வர சுமார் ஆறு ஆண்டுகள் ஆனது. அக்கால கட்டத்தில் ரசியா பேகம் நன்முறையில் விவேகத்துடனும் ஆட்சிப் புரிந்தார்.

தனது தந்தை திரும்பி வந்ததும் ரசியா ஆட்சியை தந்தையிடமே ஒப்படைத்தார். கி.பி.1236 - ஆம் ஆண்டு இல்த்துத்மிசு மரணமடைந்தார். ஏற்கனவே அவர் தனது வாரிசாக ரசியா பேகத்தையே முடிவு செய்திருந்தார். ஆனால், அவரது மகன்களுள் ஒருவரான உருக்குன்- உத்-தின் பிரோசு ஆட்சியைக் கைப்பற்றினார். ஆனால் மிக மோசமான ஆட்சியின் மூலம் ஆறே மாதங்களில் மக்களிடம் செல்வாக்கை இழந்தார்.

பின் ரசியா பேகம் ஆட்சிப் பொறுப்பேற்று மக்கள் மத்தியில் தன் தந்தைக்கு நிகரான செல்வாக்கைப் பெற்றார். எனவே, இவர் இந்தியாவின் முதல் அரசி என்று அழைக்கப்படுகிறார்.

மேற்கோள்கள்
-----------

1. ↑  Peter Jackson 2003, ப. 46.
2. ↑  Guida M. Jackson 1999, ப. 341.
3. ↑  K. A. Nizami 1992, ப. 237.
4. ↑  Minhaj-i-Siraj, Abu-'Umar-i-'Usman (1873). *The Tabakat-i-Nasiri. Translated by Major H. G. Raverty*. London: Asiatic Society of Bengal. பக். 637.
5. ↑   (in en) *Saturday Review: Politics, Literature, Science and Art*. **41**. Saturday Review. 1876. பக். 397.. "In the thirteenth century a woman, the celebrated Queen Raziya, ascended the throne of Delhi and reigned for the brief space of four years. She bore the title of *Sultan* and was sometimes called *Badshah*."
6. ↑  A. V. Williams Jackson, தொகுப்பாசிரியர் (1907) (in en). *History of India*. **5**. Grolier Society. பக். 104.. "It will be noted that Minhaj always speaks of the queen as "Sultan," since this title, or that of Padshah, "king," was given to her,"
7. ↑  Henry Miers Elliot. John Dowson. ed. *The History of India, as Told by Its Own Historians*. **2**. பக். 332. "The queen is always called "Sultán" and "Bádsháh," not Sultána, as by Briggs and Elphinstone."

வெளி இணைப்புகள்
---------------

* Project Continua: Biography of Sultan Raziyya bint Iltutmish
**குறிப்புப் பேரினம்** என்பது உயிரியல் வகைப்பாட்டுப் பெயரிடும் முறையில் விலங்கியலில் ஒரு குறிப்பிட்ட விலங்கினக் குடும்பத்தையே விளங்கச் செய்யவோ அல்லது குடும்பப் பெயருக்கான அடிப்படைச் சொல்லாகவோ விளங்கும் பேரினப் பெயராகும்.

விலங்கியல் பெயரிடும் முறை
-------------------------

சர்வதேச விலங்கினக் குறியீட்டுப் பெயரிடும் முறையின் (International Code of Zoological Nomenclature) விதிப்படி, குடும்பப் பெயரானது, அக்குடும்பத்திற்கே உரித்தான தனி குணநலன்களைக் கொண்ட பேரினங்களில் பெயர்களை அடிப்படையாகக் கொண்டதாகும். 

### உதாரணம்

ஜீனஸ் - ஓமோசெபியன்சு செபியன்சு 
குடும்பப் பெயர் - ஹோமிடிடே

தாவரவியல் பெயரிடும் முறை
------------------------

தாவரவியல் பெயரிடு முறையில் "Type Genus" என்ற சொற்றொடர் விதிகளுக்கு உட்படாத வசதிக்காகப் பயன்படும் ஒரு சொல்லாகும். சர்வதேச தாவரவியல் குறியீட்டுப் பெயரிடும் முறையில் இந்த சொற்றொடருக்கு எந்தவித தனித்தகுதியும் கிடையாது. 

### உதாரணம்

ஜீனஸ் - மேன்சிபெரா இண்டிகா
குடும்பப் பெயர் - மேன்சிபெரேசி

மேற்கோள்கள்
-----------


1. ↑  McNeill, J.; Barrie, F.R.; Buck, W.R.; Demoulin, V.; Greuter, W.; Hawksworth, D.L.; Herendeen, P.S.; Knapp, S. *et al*. (2012). *International Code of Nomenclature for algae, fungi, and plants (Melbourne Code) adopted by the Eighteenth International Botanical Congress Melbourne, Australia, July 2011*. **Regnum Vegetabile 154**. A.R.G. Gantner Verlag KG. பன்னாட்டுத் தரப்புத்தக எண்:978-3-87429-425-6 இம் மூலத்தில் இருந்து 2016-03-05 அன்று. பரணிடப்பட்டது... பார்த்த நாள்: 2017-07-07.
**தேசியப் பாடத்திட்ட மதிப்பீட்டுக் குழுமம்** *(National Council for Curriculum and Assessment-NCCA)* 2001 இல் ஒரு சட்டவியலான அடிப்படையில் நிறுவப்பட்டது. அதற்கு முன்னர், 20 ஆண்டுகளுக்கும் மேலாக அது ஒரு சட்டவியலற்ற அமைப்பாக இருந்தது. 

தேசியப் பாடத்திட்ட மதிப்பீட்டுக் குழுமம்

நோக்கும் பணியும்
----------------

2012-2015 ஆம் ஆண்டிற்கான மூலப்பாடத் திட்டமிடல் செயல், தேசியப் பாடத்திட்ட மதிப்பீட்டுக் குழுமத்தின் நெடுநோக்கை அமைக்கிறது:

வாழ்வதற்கான கல்வியில் முன்னணி கண்டுபிடிப்பு, கற்றல், மாறும் உலகில் வேலை செய்தல் போன்ற பணிகளை வரையறுக்கிறது.

பணி
---

தொடக்க கால குழந்தை பருவத்திலிருந்து இரண்டாம் நிலை முடிவில் பாடத்திட்டத்தின் மதிப்பீடு மற்றும் மதிப்பீட்டிற்கான கல்வி மற்றும் திறன்களுக்கான அமைச்சர் ஆகியோருக்கு அறிவுரை வழங்குதல்
பள்ளிகளில், பிற கல்வி அமைப்புகளில் புதுமையை ஏற்கும் கற்கும் மாணவர்கள், ஆசிரியர்கள், பயிற்சியாளர்கள், பெற்றோர்கள், மற்றவர்களுடன் ஈடுபடுதல்
கல்வி, அறிவுரை விவாதத்திற்கான அடிப்படையாக ஆராய்ச்சி மேற்கொள்வதும், பயன்படுத்துவதும் மற்றும் பகிர்ந்து கொள்வதும் 

எயல்பாட்டுநெறித் திட்ட இலக்குகளை உருவாக்குதல்

2012-2015 ஆம் காலத்துக்கான பாடத் திட்டம் ஆறு குறிக்கோள்களை வரையருக்கிறது.

### பாடத்திட்டம், மதிப்பீட்டு மேம்பாடு

துறைகளில் ஈடுபாடு, முன்னேற்றம், தரம், உள்ளடக்கம், தொடர்ச்சி ஆகியவற்றிற்கான புதுமையான பாடத்திட்டம், மதிப்பீட்டை உருவாக்குதல்

### ஊக்குவித்தலும்,மேம்படுத்தலும்

பள்ளிக்கூடங்கள், ஆசிரியர்கள், பயிற்சியாளர்கள், பயிற்றுவிப்பாளர்களுக்கு மாற்றத்திற்கான திறனை வளர்க்கவும், பாடத்திட்டத்தை மதிப்பீடு செய்தல், மதிப்பீட்டு மேம்பாடு ஆகிய செயல்பாட்டுக்குத் தெரியப்படுத்துதல்

### அறிவும் ஆராய்ச்சியும்

பள்ளிகள், பிற கல்வி அமைப்புகளில் பாடத்திட்டத்தின் வளர்ச்சி, மதிப்பீட்டு அறிவுரை நடைமுறைகளை மேம்படுத்துவதற்கான அறிவையும் ஆராய்ச்சிகளையும் உருவாக்குதல்,

### மூலப்பாட உறவுகள்

தற்போதுள்ள மூலப்பாட உறவுகளில் கட்டமைத்த பாடத்திட்டத்தை மதிப்பீடல் மேம்படுத்தல் செயல்படுத்தலை ஏற்றலும் தொடர்புள்ள புதியவற்றை உருவாக்குதல்

### தன்விவரமும் தகவல் தொடர்பும்

நிறுவனத்தின் பணி, ஈடுபாட்டை மேம்படுத்துவதற்கான தேசியப் பாடத்திட்ட மதுப்பீட்டுக் குழுமத்தின் வேலையையும் சாதனைகளையும் பகிர்ந்து கொள்ளவும், வழங்கவும் பகிர்ந்து கொள்ளவும் தன்விவரமும், தகவல் தொடர்பும் இன்றியமையாதன.

### நிறுவனச் செயல்திறனும் ஆட்சியும்

தேசியப் பாடத்திட்ட மதிப்பீட்டுக் குழும வ்ஆளுமை, அமைப்பு, கட்டமைப்புகள், செயல்முறைகள், திறமைகள், திறன்களை மேம்படுத்துவதற்கு நெடுநோக்கு வரைவுகளைப் புதுமைப்படுத்துதல்.

மேற்கோள்கள்
-----------

1. ↑
மண் வகைகள்
மண் அமைப்புகளின் அடிப்படையில், **மண் வகை** பொதுவாக ஒரு குறிப்பிட்ட மாதிரியில் உள்ள கனிம துகள்களின் வெவ்வேறு அளவுகளைக் குறிக்கிறது.மண்ணானது நுண்ணிய பாறைத்துகள் அவற்றிலுள்ள   மணல் மற்றும் வண்டல் அளவு மற்றும் கூடுதலாக களிமண் , அழுகிய தாவரம் போன்ற கரிமப் பொருள் போன்றவற்றின் அடிப்படையில் குழுவாக அமைக்கப்பட்டிருக்கும்.

ஒவ்வொரு கூறுகளும், அவற்றின் அளவுகளும் ஒரு முக்கியமான பங்கை வகிக்கின்றன. எடுத்துக்காட்டாக, பெரிய துகள்கள், மணல் போன்றவை காற்றோட்டம் மற்றும் வடிகால் பண்புகளைத் தீர்மானிக்கின்றன, அதே நேரத்தில் நுண்ணிய, நுண் களிமண் துகள்கள், வேதிப்பண்புகளில் வீரியமுடன் நீர் மற்றும் தாவர ஊட்டச்சத்துகளுடன் பிணைக்கப்படுகின்றன. இந்த அளவுகளின் விகிதம் மண் வகையை நிர்ணயிக்கிறது: களிமண், கரிசல்,  வண்டல்  போன்றவை.

 கனிமக் கலவையின் கூடுதலாக மண்ணின், மட்கிய (கரிம பொருள்)  தன்மை மண் இயல்பு மற்றும் வளத்தில் முக்கியப் பங்காற்றுகிறது.  மண் கூழாங்கல் அல்லது சரளை போன்றவற்று டன்  அதிக அளவில் கலந்து காணப்படலாம். அனைத்து வகையான மண்ணும் தூய்மையான களிமண் போன்று ஊடுருவக்கூடியதாக இருப்பது இல்லை.

சர்வதேச மற்றும் தேசிய அளவில் பல அங்கீகரிக்கப்பட்ட மண் வகைப்பாடுகள் உள்ளன.
**வைதேகி கல்யாணம்** (Vaitheki kalyanam) 1991 ஆம் ஆண்டு சரத்குமார் மற்றும் ரேகா நடிப்பில், மணிவாசகம் இயக்கத்தில், தேவா இசையில் வெளியான தமிழ்த் திரைப்படம் ஆகும்.

கதைச்சுருக்கம்
--------------

ராஜமாணிக்கம் (சரத்குமார்) கிராமத்தின் தலைவர். அவர் அந்தக் கிராம மக்களின் மரியாதைக்குரியவராக இருக்கிறார். அவருக்கு கௌரி மற்றும் வைதேகி என்ற இரு மகள்கள். கௌரியின் கணவன் மது அருந்துபவனாகவும் தன் மனைவியை அடித்துத் துன்புறுத்துபவனாகவும் இருக்கிறான். எனவே இளைய மகள் வைதேகிக்கு நல்ல மாப்பிள்ளையாகப் பார்த்துத் திருமணம் செய்துவைக்க எண்ணுகிறார் ராஜமாணிக்கம். வைதேகி கல்லூரியில் படிக்கிறாள். கல்யாணமும் (ராமர்ஜூன்) வைதேகியும் காதலர்கள். ராஜமாணிக்கத்திடம் வேலை செய்யும் சின்னசாமியின் (டெல்லி கணேஷ்) மகன்தான் கல்யாணம். அந்தக் கிராமத்திற்கு புதிதாக வரும் மருத்துவர் கிருஷ்ணமூர்த்திக்கு (இளவரசன்) மருத்துவமனை அமைத்துக்கொள்ள இடம் தருகிறார் ராஜமாணிக்கம். வைதேகியோடு ஊரைவிட்டுச் சென்று திருமணம் செய்ய நினைக்கிறான் கல்யாணம். கணவனை இழந்து தன் மகனுடன் வசிக்கும் பள்ளி ஆசிரியை வசந்தி (ரேகா) கல்யாணத்திடம் வைதேகியை ராஜமாணிக்கத்தின் சம்மதத்தோடு திருமணம் செய்துகொள்ளுமாறு அறிவுரை கூறுகிறாள்.

கடந்த காலக் கதை: ராஜமாணிக்கம் ஒரு நிறுவனத்தில் மேலாளாராக பணிபுரிகிறார். திருமணமான ராஜமாணிக்கத்தை வசந்தி நேசிக்கிறாள். அவள் காதலை ஏற்கமறுக்கும் ராஜமாணிக்கத்திடம் அவரையே திருமணம் செய்துகாட்டுவதாக சவால் விடுகிறாள். ஒருநாள் விபத்தில் சிக்கும் வசந்தியை மருத்துவமனையில் சேர்த்துக் காப்பாற்றுகிறார் ராஜமாணிக்கம். அவரின் நல்லகுணத்தைப் புரிந்துகொள்கிறாள் வசந்தி. வைதேகிக்கு அவளே ஆசிரியையாக இருந்து கற்பிக்கிறாள்.

ராஜமாணிக்கம் தன் மகள் வைதேகிக்கும் மருத்துவர் கிருஷ்ணமூர்த்திக்கும் திருமணம் செய்ய முடிவெடுக்கிறார். கிருஷ்ணமூர்த்தி பெண்களிடம் தவறாக நடக்கக்கூடியவன். வைதேகி யாரைத் திருமணம் செய்தாள்? என்பது மீதிக்கதை.

நடிகர்கள்
---------

* சரத்குமார் - ராஜமாணிக்கம்
* ரேகா - வசந்தி
* ராமர்ஜூன் - கல்யாணம் (கல்யாணசுந்தரம்)
* உத்ரா - வைதேகி
* டெல்லி கணேஷ் - சின்னசாமி
* கவுண்டமணி - பச்சமுத்து
* செந்தில் - தங்கமுத்து
* இளவரசன் - கிருஷ்ணமூர்த்தி
* கவிதா
* கலைச்செல்வன்
* பத்மா
* கங்கா
* சித்திரகுப்தன் - தங்கமுத்துவின் மகன்
* மாஸ்டர் ரமேஷ் - பிரபு
* பசி நாராயணன் - கந்தசாமி
* கருப்பு சுப்பையா - பழனிச்சாமி
* திடீர் கண்ணையா - பூபதி
* திருப்பூர் ராமசாமி - ராமசாமி
* கிருஷ்ணமூர்த்தி

இசை
---

படத்தின் இசையமைப்பாளர் தேவா. பாடலாசிரியர் காளிதாசன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | சூட்டுதான் சூட்டுதான் | எஸ். பி. பாலசுப்ரமணியன், சித்ரா | 4:31 |
| 2 | மத்தளம் தட்டுங்கடி | மலேசியா வாசுதேவன், சித்ரா | 4:10 |
| 3 | கல்யாணம் கல்யாணம் | சுனந்தா | 4:18 |
| 4 | தேன் தூவும் வசந்தம் | மனோ, சித்ரா | 4:45 |
| 5 | பாஞ்சாலி கிளியே | கங்கைஅமரன் | 4:40 |

மேற்கோள்கள்
-----------

1. ↑  "வைதேகி கல்யாணம்". .
2. ↑  "வைதேகி கல்யாணம்". . 
[*தொடர்பிழந்த இணைப்பு*]
3. ↑  "பாடல்கள்" இம் மூலத்தில் இருந்து 2015-04-08 அன்று. பரணிடப்பட்டது.. .
4. ↑  "பாடல்கள்". .
**கோவிந்த பகவத் பாதர்** (*Govinda Bhagavatpada*) என்பவர் ஆதிசங்கரரின் குருவும், கௌடபாதரின் சீடருமாவார். அனைத்து பாரம்பரிய கணக்குகளிலும் ( சங்கர விஜயம் உட்பட ) இவர் ஆதி சங்கரரின் ஆசிரியராக குறிப்பிடப்படுவதைத் தவிர, இவரது வாழ்க்கை மற்றும் படைப்புகள் பற்றி அதிகம் அறியப்படவில்லை. இவர் ஆதி சங்கரரின் பிரகாரண கிரந்தத்தின் முதல் வசனமான விவேக சூடாமணியில் குறிப்பிடப்பட்டுள்ளார். சிருங்கேரி சாரதா மடத்தின் குரு பரம்பரையில் கௌடபாதரின் பெயரால் இவர் பெயரிடப்பட்டார். இவர் ஆதிசேஷன் அவதாரமாக கருதப்படுகிறார்.

குருவின் சந்திப்பு
------------------

*மாதவீய சங்கர விஜயம்* எனும் நூலில், கோவிந்த பகவத் பாதரைப் பற்றிய குறிப்புகள் உள்ளன. ஆதிசங்கரர், காலடியை நீங்கி, நர்மதை ஆற்றை அடைந்த போது, கோவிந்த பகவத் பாதர், ஆற்றங்கரையில் சமாதி நிலையில் இருந்தார். அந்நேரத்தில், நர்மதை ஆற்றில் எதிர்பாராது பெருக்கெடுத்த வெள்ளத்தை தன் கமண்டலத்தைக் கொண்டு தடுத்து, சமாதி நிலையில் இருந்த கோவிந்த பகவத் பாதரின் உயிரைக் காத்தார்.

ஆதிசங்கரரை நோக்கி *நீ யார்* எனக் கேட்டார். அதற்கு சங்கரர் அத்வைத தத்துவத்தில் செய்யுள் நடையில் சில சுலோகங்களில் *நான் யார்* என்பதை விளக்கியதை கேட்ட கோவிந்த பகவத் பாதர், சங்கரரை தன் சீடராக ஏற்றுக் கொண்டார்.

கோவிந்த பகவத் பாதரின் ஆணைப்படி, சங்கரர், உபநிடதம், பிரம்ம சூத்திரம் மற்றும் பகவத் கீதை ஆகிய இந்து சமயத்தின் மூன்று அடிப்படை நூல்களுக்கு பாஷ்யம் எழுதி, அத்வைத வேதாந்தத்தை இந்தியா முழுவதும் தானும், தனது சீடர்கள் மூலமும் பரப்பினார்.

கோவிந்த பகவத் பாதரின் நினைவைப் போற்றும் வகையில், ஆதிசங்கரர் தான் எழுதிய பஜ கோவிந்தம் எனும் நூலில், குரு தோத்திரத்தில் கோவிந்த பகவத் பாதரின் பெருமைகளை விளக்கியுள்ளார்.

மேற்கோள்கள்
-----------

1. 1 2  "Sri Sankara Bhagavatpada and Sri Kanchi Kamakoti". .
2. 1 2  "Sringeri Sharada Peetham | Offline". .
**சாத்தியக்கூறுகளின் அருங்காட்சியகம்** என்பது இந்தியாவில் தமிழ்நாட்டில் சென்னையில் அமைந்துள்ள மாற்றுத்திறனாளிகளுக்கான அருங்காட்சியகம் ஆகும். இது தமிழ்நாடு அரசின் மாற்றுத் திறனாளிகள் நலத் துறையின் முயற்சியால் ஏற்படுத்தப்பட்டுள்ளது. இது மாற்றுத்திறனாளிகளுக்கு உதவக்கூடிய சாதனங்கள், உதவி தொழில்நுட்பங்கள் மற்றும் அணுகக்கூடிய வீட்டு மாதிரி ஆகியவற்றைக் காட்சிப்படுத்துகிறது. இந்த அருங்காட்சியகம் மாற்றுத்திறனாளிகளின் சமூகத்திற்கு அவர்கள் பயன்படுத்தும் தொழில்நுட்பம் மற்றும் சாதனங்களின் கண்டுபிடிப்பாளர்களுக்கும் இடையே ஒரு பாலமாகச் செயல்படும் வகையில் நிறுவப்பட்டுள்ளது.

அமைவிடம்
--------

சென்னை மாநகர் கடற்கரைச் சாலையான காமராசர் சாலையில் அமைந்துள்ளது. 2022ஆம் ஆண்டு சூன் மாதம் திறக்கப்பட்ட ஒரு மாதத்தில், அருங்காட்சியகம் 400 பார்வையாளர்களைக் கொண்டுள்ளது. இதன் பார்வையாளர்களில் சிறப்புக் கல்வியாளர்கள், இயன்முறை மருத்துவர்கள், மாற்றுத்திறனாளிகள், அவர்களது குடும்பத்தினர் எனப் பலரும் வருகை தந்துள்ளனர்.

சிறப்பு வசதிகள்
---------------

அருங்காட்சியக நுழைவாயிலுக்கு அருகில் ஒரு தொட்டுணரக்கூடிய வரைபடம் வைக்கப்பட்டுள்ளது. மேலும் பார்வையாளர்கள் பயன்படுத்த முக்கிய அடையாளங்கள் மற்றும் உட்புற வழிசெலுத்தல் குறித்த செயலி ஒன்றும் உள்ளது. அருங்காட்சியகத்தில் திறன்பேசிகள் உள்ளன. பார்வையாளர்கள் இவற்றைப் பயன்படுத்திக் கொள்ளலாம் அல்லது திறன்பேசி செயலியினைப் பதிவிறக்கம் செய்து பயன்படுத்தலாம். காட்சிப்படுத்தப்பட்ட ஒவ்வொரு பொருளுக்கும் ஒரு கியூ. ஆர். குறி உள்ளது. பார்வையாளர்கள் உரை, படம், ஒலி விளக்கம் மற்றும் சைகை மொழி வரையிலான பல்வேறு அணுகக்கூடிய விவரங்களை வருடி அணுகலாம். 

அருங்காட்சியகத்தின் சிறப்பம்சங்களில் ஒன்று, அணுகக்கூடிய மாதிரி வீடு ஆகும். இதில் வரவேற்பு அறை, சமையலறை, குளியலறை மற்றும் படுக்கையறை உலகளாவிய வடிவமைப்பு கூறுகள், உதவி சாதனங்கள் மற்றும் தொழில்நுட்பத்தைக் காட்சிப்படுத்துகிறது.

மேற்கோள்கள்
-----------

1. ↑  "Museum of Possibilities in Chennai shows way for disabled". .
2. ↑  "Chennai's Museum of Possibilities - Ensuring BLISSful life for persons with disabilities". .
**மகாராணி காசிசுவரி கல்லூரி** என்பது இந்தியாவின் மேற்கு வங்காளத்தின் கொல்கத்தாவில் 1964  ஆண்டில் நிறுவப்பட்ட இளங்கலை மகளிர் கல்லூரியாகும். அறிவியல், கலை மற்றும் வணிகம் ஆகிய பிரிவுகளில் இளங்கலை படிப்புகளை வழங்கும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. 

இக்கல்லூரியானது, மகாராஜா மணீந்திர சந்திரா கல்லூரி (பகல்நேரக் கல்லூரி) மற்றும் மகாராஜா ஸ்ரீசந்திர கல்லூரி (மாலைநேரக் கல்லூரி) ஆகியவற்றுடன் வளாகத்தைப் பகிர்ந்து கொண்டுவருகிறது.

வரலாறு
------

முர்ஷிதாபாத் கோசிம்பஜார் அரச குடும்பத்தினர் பரம்பரை பரம்பரையாக கல்விக்கு அளித்துள்ள பங்களிப்பின் ஒரு பகுதியான இக்கல்லூரி, ஆரம்பத்தில் 1941 ஆம் ஆண்டு ஜூலை 15 ஆம் தேதி நிறுவப்பட்ட மகாராஜா மணீந்திர சந்திரா கல்லூரியின் ஒரு பகுதியாகவே இருந்தது. மகாராஜா மணீந்திர நந்தியின் பரம்பரைச் சொத்தாக இருந்த அரண்மனைகளும், சொத்துக்களுமே இந்த கல்லூரிகளைத் தொடங்க பயன்படுத்தப்பட்டுள்ளது.

மகாராஜா மணீந்திர சந்திராவின் மனைவியும் பர்த்வானின் மகாராணியுமான காசிசுவரியின் நினைவாக 1964 ஆம் ஆண்டில், பல்கலைக்கழக மானியக் குழுவின் வழிகாட்டுதலின்படி, மணீந்திர சந்திரா கல்லூரி மூன்று தனித்தனி பிரிவுகளாகப் பிரிக்கப்பட்டபோது, ​​​​பெண்களுக்கான கல்லூரியாக இந்த மகாராணி காசிசுவரி கல்லூரி நிறுவப்பட்டு 2 டிசம்பர், 1964 முதல் செயல்படத் தொடங்கியுள்ளது.

அங்கீகாரம்
----------

மகாராணி காசிசுவரி கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  மேலும் தேசிய மதிப்பீடு மற்றும் அங்கீகார கவுன்சிலால் (NAAC) பி தரம் பெற்று அங்கீகாரம் பெற்றுள்ளது. இந்த தரமதிப்பீடு காலாவதியாகிவிட்டது.

மேற்கோள்கள்
-----------

1. 1 2  Colleges in West Bengal, University Grants Commission
2. ↑  "Affiliated College of University of Calcutta" இம் மூலத்தில் இருந்து 2012-02-18 அன்று. பரணிடப்பட்டது.. .
3. ↑  "Institutions Accredited/ Re-accredited by NAAC whose accreditation validity period is over" இம் மூலத்தில் இருந்து 2012-05-12 அன்று. பரணிடப்பட்டது.. .

வெளி இணைப்புகள்
---------------

* மகாராணி காசிசுவரி கல்லூரி
**பருமலா திருமேனி** என்று சிறப்பாக குறிப்பிடப்படும் **புனித கீவர்கீஸ் மார் க்ரிகோரியஸ்**, (பருமலா பிசப்) மேலும் **சத்துருதி கோச்சுத் திருமேனி** என்றும் அழைக்கப்பட்டார்  (15 சூன் 1848 – 2 நவம்பர் 1902) என்பவர் மலங்கரா சிரியன் தேவாலய பிஷப் ஆவார். அவர் 18 வயதில் கோர் எப்பிஸ்க்கோப்பா ஆகவும், 28 வயதில் ஒரு பிஷப்பாகவும் ஆனார்.  அவர் தன்  54 வயதில் இறந்தார் பின்னர் கேரளத்தின் பருமலா, புனித பீட்டர் மற்றும் புனித பவுல் தேவாலயத்தின் கல்லறைத் தோட்டத்தில் புதைக்கப்பட்டார். 1947 ஆம் ஆண்டில், அவர் மலங்கர ஆர்த்தடாக்ஸ் சிரியன் தேவாலயத்தால் புனிதராக அறிவிக்கப்பட்டார். 1987 ல், சிரியாக் மரபுவழி திருச்சபை அவரை ஒரு புனிதராக அங்கீகரித்தது.

பருமலா திருமேனி வாழ்ந்த சிறிய வீடு

வாழ்க்கை
--------

இவர் மார் க்ரிகோரியோஸ் என்ற பெயரில் கேரளத்தில் 1848 சூன் 15 அன்று பிறந்தார்.

பத்து வயதில் (1859 செப்டம்பர் 14)  கரிங்காரிரோ ஆலயத்தில் மலங்கர மெட்ரோபாலிட்டன் மாத்தியூஸ்மார் அத்தானாசியோஸ் என்பவரால் கொருயோ பட்டம் வழங்கப்பட்டது.  கிரேக்ரியோஸ் சிறுநீரக நோயால் பாதிக்கப்பட்டு பின்னர் பிழைத்துக்கொண்டார். 1865-ல் டீக்கன் பட்டமும் பாதிரியார் பட்டமும் பெற்றார். அதே ஆண்டு கோர் எப்பிஸ்க்கோப்பா பதவியும் வழங்கப்பட்டது.

பிறகு வடக்கன் பரவூர் தேவாலயத்தில் ‘மார் க்ரிகோரியஸ்’ என்ற பெயரில் மெட்ரா போலிதாவாக (1876 திசம்பர் 10) (பிஷப் ) அவரது 28 ஆவது பயதில் பட்டம் சூட்டப்பட்டார். இளம் வயதில் பிஷப் பட்டம் பெற்றதால் அவரை மக்கள் ‘கொச்சுத் திருமேனி’ (இளம் பிசப்) என்று  அழைத்தனர்.

அவர் நிர்மானம் மறைமாவட்டத்துக்கு பிசப்பாக இருந்தார், அவர் பல்வேறு தேவாலயங்களை நிறுவினார் மேலும் மலங்கராவின் பல்வேறு பகுதிகளில் பள்ளிகளை நிறுவுவதற்கு காரணமாக இருந்தார். கல்வி கற்பதன் அவசியத்தை மக்களுக்கு எடுத்துக்கூறினார். குழந்தைகளைப் பள்ளிக்கு அனுப்பப் பெற்றோர்களை வலியுறுத்தினர்.

பருமலா தேவாலயத்தில் உள்ள அவரது கல்லறை
1902 நவம்பர் 2 அன்று இறந்தார். அவரின் கடைசி விருப்பப்படி அவர் வாழ்ந்த பருமலை ஆலயத்தின் வடக்கு உட்புற திசையில் அவருடல் அடக்கம் செய்யப்பட்டது.

பருமலை பண்டிகை
--------------

அவரது நினைவு நாளான நவம்பர் 1, 2 ஆகிய இரண்டு நாட்களிலும் பருமலை பரிசுத்த பண்டிகை கொண்டாடப்படுகிறது. கேரளத்தில் இருந்தும் பிற மாநிலங்களில் இருந்தும் பக்தர்கள் கால்நடையாக பருமலை செல்கின்றனர்.

மேற்கோள்கள்
-----------

1. ↑  "Geevarghese Mar Gregorios of Parumala", The Order of Mar Gregorios
2. ↑  நதீரா (7 திசம்பர் 2017). "அறிவுக்கண் திறந்த புனிதர்". *கட்டுரை* (தி இந்து தமிழ்).. பார்த்த நாள்: 8 திசம்பர் 2017.

வெளி இணைப்புகள்
---------------

* Official Site for Parumala Church
மசூதியின் கோபுர வகைகள்
எகிப்திய மசூதி
துனீசியாவின் கைரூவான் நகரில் உள்ள உக்பா மசூதியில் உள்ள மினார். உலகின் நிலைத்திருக்கும் மினார்களில் மிகவும் பழையது.
**மினார்** என்பது, இஸ்லாமியரின் வணக்கத்தலமான பள்ளிவாசல்களில் காணப்படும் முக்கியமான கூறுகளில் ஒன்றாகும். மினார்கள் பொதுவாக மிகவும் உயரமான கோபுர வடிவில் அமைந்தவை. இவை பள்ளிவாசலின் ஏனைய பகுதிகளிலும் உயரமாக அமைந்திருக்கக் காணலாம். மினார்கள் பள்ளிவாசல் கட்டிடத்துடன் இணைந்தோ அல்லது தனியாகவோ அமைந்திருக்கும்.

பயன்பாடு
--------

மினார்களின் முக்கிய செயற்பாடு, தொழுகை நேரங்களில் இசுலாமியர்களைத் தொழுகைக்கு அழைப்பதற்கு வசதியான உயரமான இடமாகத் தொழிற்படுவதாகும். எனினும் ஒலிபெருக்கிகள் பயன்பாட்டுக்கு வந்த பின்னர், நேரடியாக மினார்மீது ஏறித் தொழுகைக்கு அழைப்பதில்லை. ஒலிபெருக்கிகள் மட்டுமே மினார்கள்மீது பொருத்தப்படுகின்றன. அழைப்பவர் பெரும்பாலும் தொழுகை மண்டபத்திலிருந்தபடியே அழைப்பு விடுப்பார். இதனால் இன்றைய மினார்கள் செயற்பாட்டுத் தேவைகளுக்காகவன்றி, ஒரு மரபுவழி அடையாளமாகவும், அழகியல் அம்சமாகவுமே பயன்படுகின்றன.

தோற்றமும் வளர்ச்சியும்
----------------------

ஆரம்பகாலப் பள்ளிவாசல்கள் மினார்களைக் கொண்டிருக்கவில்லை. இசுலாத்தின் முதல் தொழுகைகள் முகம்மது நபி அவர்களின் வீட்டிலேயே நடைபெற்றது. அக்காலங்களில் வீட்டுக்கூரையில் ஏறி நின்றே தொழுகை அழைப்பு விடுக்கப்பட்டது. முதலாவது மினார் முகமது நபியின் காலத்துக்கு சுமார் 80 ஆண்டுகளுக்குப் பின்னரே துனீசியப் பகுதியில் அமைக்கப்பட்டதாகத் தெரிகிறது. துனீசியாவின் கைருவான் நகரில், உக்பா மசூதியில் அமைந்துள்ள மிகப்பெரிய மினாரே இன்றும் நிலைத்திருக்கும் மினார்களில் மிகவும் பழையது.

அமைப்பு
-------

மினார்களில், அடி, நடுப்பகுதி, மாடம் என மூன்று பகுதிகள் உண்டு. பல வடிவங்களில் உள்ளன. சதுரம், வட்டம், எண்கோணம் ஆகிய வடிவங்களில் வெட்டுமுகங்களை உடைய மினார்களே அதிகம் காணப்படுவன. ஈராக்கின் சாமரா (Samarra) என்னும் நகரிலுள்ள, ஒன்பதாம் நூற்றாண்டில் கட்டப்பட்ட பெரிய பள்ளிவாசல் கூம்பு வடிவில் அதன் வெளிப்புறத்தில் மேலே ஏறுவதற்கான சுருள் வடிவப் படி அமைப்புடன் அமைந்துள்ளது.

சமாரா பெரிய மசூதியின் மினார்சமாரா பெரிய மசூதியின் மினார்

மேலும் பார்க்க
--------------

* சார்மினார்
* குதுப் மினார்

குறிப்புக்கள்
-------------

1. 1 2  Titus Burckhardt, *Art of Islam, Language and Meaning: Commemorative Edition*. World Wisdom. 2009. p. 128
2. ↑  *Dynamic response of masonry minarets strengthened with Fiber Reinforced Polymer (FRP) composites* (Natural Hazards and Earth System Sciences) p. 2012